Venäjä ulos olympialaisista - puhtaat urheilijat saavat kilpailla puolueettomana - MAAJOUKKUE - 05.12.2017 - Uutiset - Jatkoaika.com - Kaikki jääkiekosta
MAAJOUKKUE / Uutinen / 5.12.2017 20.55
Venäjän lippuja ei nähdä olympialaisissa.
Uutinen » Venäläissivusto: Venäjän olympiaskandaali heräsi taas henkiin – neljä jääkiekkoilijaa suljetaan kisoista
Venäjän sulkeminen kisoista perustuu lukuisiin dopingtapauksiin venäläisessä urheilussa viime vuosien aikana. Lisäksi venäläisten kohdalla on nähty dopingnäytteiden manipulointia.
KOK:n tiedotteen mukaan Samuel Schmidin johtaman komission löydökset systemaattisesta antidopingtyön manipuloinnista sekä Sotšin kisojen dopinglaboration toiminnasta antoivat mahdollisuuden sulkea Venäjän kisoista, mikä ei ollut mahdollista ennen Rio de Janeiron kesäolympialaisia 2016. Schmidin komitea on kerännyt todisteita ja kuullut asianosaisia ennen päätöstä.
Venäläisurheilijat saavat osallistua tarkkojen ehtojen alaisina. Heidän täytyy päästä lajikohtaisten ehtojen mukaisesti kisoihin, eivät ole saaneet koskaan jäädä kiinni dopingista sekä heidän täytyy täyttää testiohjelma ennen kisoja. Mukana olevat urheilijat saavat kilpailla olympialipun alla. Mikäli urheilija voittaa kultamitalin, soitetaan olympiahymni.
Lisäksi entinen urheiluministeri Vitali Mutko ja hänen apulaisensa Juri Nagornyh saavat elinikäisen toimitsijakiellon kaikkiin olympiakisoihin. Sotsin järjestelytoimikunnan johdossa ollut Dmitri Tšernisenko ei saa olla missään tekemisissä vuoden 2022 Pekingin kisojen kanssa. Venäjän olympiakomitean johtaja Aleksandr Zhukov suljetaan KOK:n jäsenyydestä.
Venäjän joukkueen johtoon Sotšissa 2014 kuuluneet henkilöt eivät saa olla mukana kisoissa, eikä dopingrikkeisiin syyllistyneiden urheilijoiden valmentajat tai lääkärit saa osallistua Pyeongchangin kisoihin missään roolissa.